OpenLLM-France/wikimedia huggingface dataset:
# Karaoke

El karaoke (en japonès: カラオケ; de kara, «buit» i ōkesutora, «orquestra») és una forma de cantar en playback seguint la lletra de la cançó impresa sobre una pantalla, cosa que permet que el cantant no necessita que una orquestra estigui present per a cantar.
Una màquina de karaoke bàsica conté una entrada d'àudio, un modificador de to i una sortida d'àudio. Algunes màquines també disposen d'un sistema de supressió de veu per a eliminar la veu del cantant original de la cançó. També solen disposar d'una pantalla de televisió en la qual es llegixen els subtítols de la cançó.

## Orígens
### França

L'origen més remot és a la França del segle xix entroncant amb la tradició de cançó popular en els cabarets anomenada goguette, on una cançó coneguda era cantada acompanyada d'un acordió, o de vegades d'un piano, per un intèrpret que com a exigència suplementària havia de modificar la lletra.
A diferència del karaoke japonès, el més estès actualment, en el qual el participant és solament un intèrpret, la goguette francesa posseeix també una dimensió de creació literària i, sovint, de paròdia i crítica política.

### Estats Units d'Amèrica

L'any 1958 el crooner nord-americà Mitch Miller enregistrà l'àlbum musical "Sing Along With Mitch" en el qual no cantava tot sol sinó que ho feia a duet amb diverses corals nord-americanes. Posteriorment en un programa de la cadena televisiva CBS el públic havia de cantar al mateix temps que el crooner llegint les paraules escrites al damunt d'una pantalla, on apareixia una "bola" (en anglès: bouncing ball) que marcava les paraules que s'havien d'anar cantant.

### Japó

Tisaga Tagaki, un discjòquei japonès, fou el primer a idear una màquina en la qual les cançons no contenien la veu dels intèrprets, i amb la qual un mateix podia cantar qualsevol cançó. Així doncs, fou el primer a crear una màquina formada per un magnetòfon de vuit pistes i un micròfon, registrant la marca "Karaoke" i fundant el 1962 la companyia Nikkodo Ltd. Altres autors asseguren que l'inventor fou Daisuke Inoue.
Durant la dècada del 1960 i les posteriors el Karaoke es convertí en un veritable fenomen social al Japó, esdevenint la principal activitat d'oci de la joventut japonesa. A diferència dels karaokes d'Amèrica o Europa situats principalment en bars, al Japó aquesta màquina se situa en establiments que tenen diverses cambres per tal que els clients tinguin una certa privadesa i el puguin practicar durant hores.
Viccionari
# Sext Eruci Clar

Sext Eruci Clar (en llatí Sextus Erucius Clarus) va ser un magistrat romà, fill de Marc Eruci Clar (Marcus Erucius Clarus). Formava part de la gens Erúcia i era de la família dels Clar, i va viure a principis de l'Imperi Romà, sota els emperadors Nerva, Trajà, Hadrià i Antoninus Pius.
Va ser, com el seu pare, amic de Plini el jove. Per aquesta amistat, Trajà el va introduir al senat i després li va assegurar el càrrec de qüestor, i li va donar cartes de recomanació per ser tribú. Durant el regnat d'Hadrià quasi no se'l menciona. Aule Gel·li diu que era contemporani seu i que es dedicava a l'estudi de la literatura antiga. També diu que era prefecte de la ciutat i que havia estat cònsol en dues ocasions, la primera en data desconeguda però la segona va ser l'any 146 junt amb Gneu Claudi Sever. Plini li va adreçar una de les seves epístoles.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 761.
# Seule Soromon

Seule Soromon (nascut el 14 d'agost de 1984) és un futbolista vanuatuenc que actualment juga com a davanter en els mesos d'estiu pel YoungHeart Manawatu i en els mesos d'hivern pel Wairarapa United, ambdós de Nova Zelanda.

## Trajectòria per club

En els seus inicis el vanuatuenc Seule Soromon jugà pel Suva FC de Fiji el 2007. L'any següent se n'anà al Wairarapa United de Nova Zelanda. L'octubre de 2008 va començar a entrenar amb el Team Wellington del Campionat de Futbol de Nova Zelanda, però acabà sent contractat pel Hawke's Bay United del mateix campionat. Amb el Hawke's Bay United va debutar el 9 de novembre de 2008 en un partit contra el Waikato FC en què marcà en el 14è minut, en un partit que acabaria 2 a 1 pel Hawke's Bay United.
En la temporada 2009-2010 Soromon va ser fitxat pel YoungHeart Manawatu on seria davanter juntament amb el samoà Desmond Fa'aiuaso. Va debutar per l'equip l'1 de novembre i des d'aleshores el vanuatuenc ha marcat més de 10 gols en un total d'uns 25 partits per l'equip.

## Trajectòria internacional

Va debutar amb la selecció de futbol de Vanuatu l'agost de 2007 en un partit contra Samoa. Va aconseguir marcar quatre gols en el seu segon partit, contra Samoa Nord-americana en un partit que acabaria en un 15 a 0. Amb la selecció vanuatuenca Soromon ha guanyat en quatre partits i ha perdut en quatre partits.

## Palmarès

* Copa Chatham (1): 2011.

## Referències

* 1 2 (anglès) «Seule Soromon – Special matches». Transfermarkt.co.uk. [Consulta: 17/03/2012.]
* ↑ (anglès) «Match report – Hawkes Bay United vs Waikato FC, 09.11.2008». Transfermarkt.co.uk. [Consulta: 17/03/2012.]
* ↑ (anglès) «Seule Soromon – Performance data by club». Transfermarkt.co.uk. [Consulta: 17/03/2012.]
* ↑ (anglès) «Match Report – American Samoa vs Vanuatu Arxivat 2011-12-25 a Wayback Machine.». FIFA.com. [Consulta: 17/03/2012.]
* ↑ (anglès) «FIFA Player Statistics: Seule Soromon Arxivat 2012-11-11 a Wayback Machine.». FIFA.com. [Consulta: 17/03/2012.]

## Vegeu també

* Futbol a Vanuatu
* Futbol a Nova Zelanda
* Futbol a Samoa

## Enllaços externs

* (anglès) Informació i estadístiques sobre Seule Soromon a la pàgina web oficial de la FIFA Arxivat 2012-11-11 a Wayback Machine.
* (anglès) Informació i estadístiques sobre Seule Soromon a transfermarkt.co.uk
* (anglès) Informació i estadístiques sobre Seule Soromon a la pàgina web oficial del YoungHeart Manawatu
# Sinadelfita

La sinadelfita és un mineral de la classe dels fosfats, que pertany al grup de l'hematolita. Rep el nom del grec σύν, amb, i άδελφος, "adelphos" (germà), al·ludint a la seva associació amb l'al·lactita i l'hematolita, altres dos minerals similars.

## Característiques

La sinadelfita és un arsenat de fórmula química Mn2+ 9(As$^{5+}$O₄)₂(As$^{3+}$O₃)(OH)$_9$·2H₂O. Cristal·litza en el sistema ortoròmbic. La seva duresa a l'escala de Mohs és 4,5.
Segons la classificació de Nickel-Strunz, la sinadelfita pertany a «08.BE: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ > 2:1» juntament amb els següents minerals: augelita, grattarolaïta, cornetita, clinoclasa, arhbarita, gilmarita, allactita, flinkita, raadeïta, argandita, clorofenicita, magnesioclorofenicita, gerdtremmelita, dixenita, hematolita, kraisslita, mcgovernita, arakiïta, turtmannita, carlfrancisita, holdenita, kolicita, sabel·liïta, jarosewichita, theisita, coparsita i waterhouseïta.

## Formació i jaciments

Va ser descoberta a la mina Moss, situada a Nordmarksberg, al municipi de Filipstad (Värmland, Suècia). També ha estat descrita posteriorment en altres indrets propers, així com a la mina Sterling, al comtat de Sussex (Nova Jersey, Estats Units).

## Referències

* ↑ «Synadelphite» (en anglès). Mindat. [Consulta: 11 maig 2019].
# Shigeyoshi Mochizuki

Shigeyoshi Mochizuki (Shimizu (actualment Shizuoka), Prefectura de Shizuoka, Japó, 9 de juliol de 1973) és un exfutbolista japonès.

## Selecció japonesa

Shigeyoshi Mochizuki va disputar 15 partits amb la selecció japonesa.

## Enllaços externs

* National Football Teams
* Japan National Football Team Database
# Shigeyoshi Suzuki

Shigeyoshi Suzuki (Prefectura de Fukushima, Japó, 13 d'octubre de 1902 - 20 de desembre de 1971), és un exfutbolista i exseleccionador japonès.

## Selecció japonesa

Shigeyoshi Suzuki va disputar 2 partits amb la selecció japonesa.

## Enllaços externs

* Japan National Football Team Database
# Shijōnawate

Shijōnawate (四條畷市, Shijōnawate-shi) és una ciutat i municipi de la prefectura d'Osaka, a la regió de Kansai, Japó. Tot i que de grandària mitjana, la ciutat forma part de l'àrea metropolitana d'Osaka, sent una ciutat dormitori d'aquesta.

## Geografia

La ciutat de Shijônawate es troba al nord-est de la prefectura d'Osaka i està adscrita pel govern prefectural a la regió de Kitakawachi o Kawachi nord, en record a l'antiga província. El terme municipal de Shijônawate limita amb els de Neyagawa i Katano al nord, Daitō al sud, Kadoma a l'oest i la ciutat d'Ikoma a la prefectura de Nara cap a l'est.

## Història

Des del període Heian fins a l'era Meiji, l'àrea on actualment es troba el municipi de Shijônawate formava part de l'antiga i ja desapareguda província de Kawachi. L'actual ciutat de Shijônawate es va fundar l'1 de juliol de 1970.

## Transport
### Ferrocarril

* Companyia de Ferrocarrils del Japó Occidental (JR West)
** Estació de Shinobugaoka
Existeix, a més, una estació amb el nom de la ciutat, l'estació de Shijōnawate, a la veina ciutat de Daitō.

### Carretera

* Nacional 163
* Nacional 170

## Agermanaments

* Kihoku, prefectura de Mie, Japó. (1995)
* Meerbusch, Rin del Nord-Westfàlia, Alemanya. (2010)

## Referències

* ↑ https://map.yahoo.co.jp/address?ac=27229
* ↑ http://www.pref.osaka.lg.jp/koho/links/city.html
# Slips

Slips fou un grup vallesà de música format la dècada de 1990 a partir dels membres d'altres formacions musicals, que començar a tocar plegats per interpretar funk i rap, amb poca sortida comercial, sent considerats com els pioners de la música negra al nostre país. Han compost sintonies per a ràdio i televisió i van guanyar el premi al Millor disc de l'any, atorgat per Ràdio 4 amb Sexy Flash Funk, considerat un dels 100 millors discos del Rock i la Cançó en català segons el número 100 de la revista Enderrock.

## Discografia

* MCMXCII (DiscMedi, 1992)
* Sexy Flash Funk (DiscMedi, 1994)
* Contraatac Funk! (Music Bus, 2007)
* Profunk Forte (Mycd Records, 2013)

## Referències

* ↑ «"Els Pets", "Slips" i "Doctor Calypso" visiten aquest cap de setmana Castellar per la Festa Major». Ràdio Sabadell, 12-09-2008. Arxivat de l'original el 2016-03-06. [Consulta: 27 febrer 2016].
* ↑ «Cuarenta bandas convierten Barcelona en epicentro de la música negra española» (en castellà). La Vanguardia, 24-12-2013. [Consulta: 27 febrer 2016].
* ↑ «Concert de presentació nou disc de Slips a Montmeló». Ajuntament de Montmeló, 11-04-2013. Arxivat de l'original el 2017-07-05. [Consulta: 27 febrer 2016].
* ↑ «Entrades gratuïtes pel concert d'Slips». Enderrock, 09-05-2007. [Consulta: 27 febrer 2016].
* ↑ «Enderrock 100». Enderrock, 01-02-2004.
Viccionari
# Slavkov u Brna

* Per a altres significats, vegeu «Austerlitz (desambiguació)».
Slavkov u Brna (pronunciat ['slafkof 'ʊbr̩na]; en alemany Austerlitz), és una ciutat txeca a 211 m d'altitud sobre el nivell del mar pertanyent al camp de l'est de Brno ciutat de la qual dista 27 km, a la Regió de Moràvia Meridional de la República Txeca, i a 228 km de la capital del país Praga. La seua població volta els 6600 habitants, i la localitat és coneguda perquè a la seua rodalia va tindre lloc la batalla d'Austerlitz.
A començament del segle xiii, l'Orde teutònic va construir un monestir fortificat les runes del qual es poden encara veure als soterranis del Palau d'Austerlitz. El primer testimoni escrit de la zona es remunta a 1237. El 1416 el Venceslau IV de Bohèmia va atorgar els drets de ciutat.
Després de la dissolució de l'Orde, el poble va passar a ser propietat de diverses famílies nobles, fins que el 1509 la família Kaunitz va prendre el seu control que va durar més de quatre-cents anys.

## Slavkov i Austerlitz: història d'un nom

La coexistència des de l'edat mitjana del nom txec de Slavkov i el nom alemany d'Austerlitz, força diferent, va suscitar moltes qüestions als historiadors i filòlegs, sobretot en el segle xix quan el poble txec va començar emancipar-se de la dominació política i cultural dels alemanys.
El primer esment Novozedeliz en un document llatí data del 1207 i vol dir «nova població». El nom txec Slavkov està documentat el 1361, i l'alemany Neusedlitz des del 1370. Al segle xix, el batlle Jan Koláček (1810 – 1894) va començar recerques per explicar el nom txec de Slavkov i l'internacionalment més conegut Austerlitz. Una explicació seria l'existència de dos pobles molt veïns, ú Novozedeliz, amb predominança de població alemanya, i altre Slavkov, amb predominança txecmoraviana. Segons l'historiador František Palacký Austerlitz provindria dels alemanys que van truncar la paraula txeca Novosedlicz (Neusedlitz), probablement en confusió amb un altre burg de l'Orde Teutònic, Hostiradice, que els alemanys nomenaven «Hosterlitz» o «Hausterlitz». Escriu Palacký en una carta al batlle de Slavkov del 18 febrer de 1864: «En el segle xvi [els alemanys] van confondre «Nausedlicz» amb «Hausterlitz»; […] «És només uns dels molts fastigs dels Alemanys, a més d'imposar la seva cultura al nostre país.» i «Les generacions anteriors d'alemanys mai no han sigut molt acurades amb noms, siguin escrits o pronunciats.»

## Referències

* ↑ Bahlcke, Joachim; Eberhard, Winfried; Polívka, Miloslav. Handbuch der historischen Stätten (en alemany). tom: Böhmen und Mähren. Stuttgart: Kröner, 1998, p. 17–19. ISBN 3-520-32901-8.
* 1 2 3 4 «Development of Slavkov's Name» (en anglès). Projekt Austerlitz, 30-11-2000.

## Enllaços externs

* Slavkov u Brna - Lloc web oficial
# Solell de Cal Mesquita

El Solell de Cal Mesquita és una solana del terme municipal de Sant Llorenç Savall, a la comarca del Vallès Occidental.
Està situat a l'extrem nord del terme, a prop del termenal amb Granera, a la vall de Vallcàrquera. Ocupa tota la part meridional i inferior de la cinglera que separa els termes municipals de Granera i de Sant Llorenç Savall, a migdia de la masia granerina del Clapers i a l'extrem sud del Serrat del Clapers. És al nord-est del Roc del Cornut i al nord-oest del Casalot de Vallcàrquera.

## Enllaços externs

* El Solell de Cal Mesquita en el seu entorn, a l'Institut Cartogràfic de Catalunya
# Sigmodon toltecus

Sigmodon toltecus és una espècie de mamífer rosegador de la família dels cricètids. Viu al nord de Guatemala, l'est de Mèxic i, probablement, Belize. Els seus hàbitats naturals són els herbassars humits de plana i costaners, així com els camps de conreu. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Cassola, F. Sigmodon toltecus. UICN 2016. Llista Vermella d'espècies amenaçades de la UICN, edició 2016, consultada el 20 abril 2017.
# Son Verí

Son Verí és una antiga possessió situada a la marina del terme de Llucmajor, Mallorca, prop de s'Arenal. Els seus terrenys són drenats pel Torrent de Son Verí.
El 1476 era denominada alqueria d'en Verí. El 1505 pertanyia al senyor Joan Verí, de la família del qual prengué el nom. Era tenguda part en alou reial i paret en alou propi. Confrontava amb l'alqueria del Jueu (actualment Son Dalabau), el terme de Palma, la vorera de la mar, Son Granada i Son Noguera. Tenia cases, amb molí de sang. Hi havia un esclau negre. Era dedicada al conreu de cereals. Tenia bous, ovelles i cabres. A mitjan segle xvii, era dividida en Son Verí d'Amunt i Son Verí de Baix.
El 1668 Son Verí d'Amunt —dita després Son Verí de Dalt o Son Verí de cas Frares— era del notari Perot Vicenç, de Llucmajor. El 1770 era dedicada al conreu de cereals, amb extenses zones de rotes, i a la ramaderia ovina i cabrum. El 1793 hi havia oratori a les cases.
El 1724, Son Verí de Baix —també denominada després Son Verí d'Avall— era del senyor Perot Vicenç, de Palma. La possessió confrontava amb les possessions de Son Granada i Son Verí d'Amunt i amb la vorera de la mar. Tenia cases i era dedicada al conreu de cereals i a la ramaderia ovina. Des de la dècada de 1970-80, els terrenys de la costa, de s'Arenal a Cala Blava foren progressivament urbanitzats, construint-se les urbanitzacions de Son Verí Vell, que actualment es consideren un barri de s'Arenal i de Son Verí Nou.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 91. ISBN 84-8661702-2.
# Son Xigala

Son Xigala és un barri de la ciutat de Palma. Es troba rodejat pels barris de Son Serra-La Vileta, Son Roca, Son Anglada, Los Almendros-Son Pacs i Son Vida. L'any 2018 al barri hi vivien 4.808 habitants.

## Transport públic

Les línies de bus de l'EMT de Palma per arribar a Son Xigala són:
* Línia 7: Son Rapinya-Son Gotleu (Itinerari de Son Xigala)
* Línia 8: Son Roca

## Referències

* ↑ «Districtes i barris de Palma». Arxivat de l'original el 2017-02-13. [Consulta: 14 agost 2019].
* ↑ «Gestió de la Diversitat Cultural de Palma». Arxivat de l'original el 2019-08-07. [Consulta: 14 agost 2019].
* ↑ Línies de bus de l'EMT de Palma
# Sillago bassensis

Sillago bassensis és una espècie de peix de la família Sillaginidae i de l'ordre dels perciformes.

## Morfologia

Els mascles poden assolir els 33 cm de longitud total.

## Distribució geogràfica

És un endemisme del sud de la plataforma continental australiana.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sosnovka (Kondol)

* Per a altres significats, vegeu «Sosnovka».
Sosnovka (Сосновка en rus) - és un poble de l'óblast de Penza, a Rússia, que en el cens del 2010 tenia 6 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Staphylococcus aureus resistent a la meticil·lina

L'Staphylococcus aureus resistent a la meticil·lina (MRSA, de Methicillin-resistant Staphylococcus aureus i pronunciat popularment com marsa) es refereix a un grup de bacteris grampositius que són genèticament diferents d'altres soques d'estafilococ daurat (Staphylococcus aureus). El MRSA és responsable de diverses infeccions difícils de tractar en humans. El MRSA és qualsevol soca de S. aureus que ha desenvolupat, mitjançant la transferència de gens horitzontal i la selecció natural, múltiples resistències als antibiòtics beta-lactàmics. Els antibiòtics beta-lactàmics (β-lactamics) són un grup d'ampli espectre que inclouen alguns penems (derivats de la penicil·lina com la meticil·lina i l'oxacil·lina) i cefems com les cefalosporines. Les soques que no poden resistir a aquests antibiòtics es classifiquen com S. aureus susceptibles a la meticil·lina o MSSA.
El MRSA és freqüent en hospitals, presons i residències per a gent gran, on les persones amb ferides obertes, dispositius invasius com catèters i sistemes immunitaris debilitats tenen un major risc d'infecció adquirida en l'hospital. El MRSA va començar com una infecció adquirida en l'hospital, però s'ha convertit en adquirida en la comunitat i en bestiar. Els termes HA-MRSA (MRSA associat a l'assistència sanitària o adquirit en l'hospital), CA-MRSA (MRSA associat a la comunitat) i LA-MRSA (MRSA associat al bestiar) ho reflecteixen.

## Referències

* ↑ «Antibiotic therapy for the treatment of methicillin-resistant Staphylococcus aureus (MRSA) infections in surgical wounds». The Cochrane Database of Systematic Reviews, 8, 01-08-2013, pàg. CD009726. DOI: 10.1002/14651858.CD009726.pub2. PMID: 23963687.
# Soup's On

Soup's On és una pel·lícula de dibuixos animats de la sèrie de l'Ànec Donald produït per Walt Disney per a RKO Pictures, estrenada el 1948.

## Argument

Donald ha acabat de cuinar un gall dindi i crida els seus nebots, que juguen als indis salvatges, a taula. El problema és que continuen comportant-se com a salvatges a taula...

## Comentaris

La pel·lícula comprèn la cançó Zip-a-Dee-Doo-Dah extreta del llargmetratge Melodia Del Sud (1946).

## Referències

* 1 2 (anglès) Dave Smith, Disney A to Z: The Updated Official Encyclopedia p. 514
# Sounds of Silence (àlbum)

* Aquest article tracta sobre l'àlbum. Pel senzill, vegeu «The Sound of Silence»
Sounds of Silence és un àlbum de Simon and Garfunkel publicat el 17 de gener de 1966. El nom de l'àlbum ve del seu primer èxit, «The Sound of Silence», anteriorment publicat a l'àlbum Wednesday Morning, 3 A.M.. El productor és Bob Johnston i la discogràfica Columbia Records.
El tema «The Sounds of Silence» havia estat publicat anteriorment a Wednesday Morning, 3 A.M., però l'àlbum no va tenir èxit i la cançó va passar desapercebuda fins que es va començar a escoltar en diverses ràdios i va anar prenent popularitat. Tom Wilson, que havia produït el primer àlbum del duo, va produir una nova versió de la cançó a la qual va agregar guitarres elèctriques, teclats, baix i bateria, i la va publicar com un senzill. No va tardar gaire temps a ser número u de la llista Billboard.
Després d'això, Simon i Garfunkel es van posar a treballar en un nou àlbum: així va ser com es va crear Sounds of Silence, que va obtenir un èxit rotund. L'àlbum ha venut en total, fins a l'actualitat, més de cinc milions de còpies. El seu moviment era lent i es van utilitzar guitarres acústiques, baixos elèctrics, bateria i alguns violins de fons.

## Artistes

* Paul Simon: veu, guitarra
* Art Garfunkel: veu

## Llista de cançons

* «The Sounds of Silence» (Simon) (3:08)
* «Leaves That are Green» (Simon) (2:20)
* «Blessed» (Simon) (3:13)
* «Kathy's Song» (Simon) (3:17)
* «Somewhere They Can't Find Me» (Simon) (2:34)
* «Anji» (Graham) (2:13)
* «Richard Cory» (Simon) (2:54)
* «A Most Peculiar Man» (Simon) (2:29)
* «April Come She Will» (Simon) (1:48)
* «We've Got a Groovey Thing Goin'» (Simon) (1:56)
* «I Am a Rock» (Simon) (2:49)

## Bibliografia

* Charlesworth, Chris, The Complete Guide to the Music of Paul Simon and Simon & Garfunkel, Omnibus Press 1996
# Marie Mason Potts

Marie Mason Potts (Big Meadows, Califòrnia, 1895-1978) fou una activista i escriptora maidu. Estudià a Carlisle, i el 1946 participà en la fundació de la Federated Indians of California (FIC) i fou editora del seu diari, The Smoke Signal. El 1961 formà part també del NCAI, i el 1970 fundà l’American Indian Press Association (AIPA). Ha escrit l'estudi The Northern Maidu (1977).

## Enllaços externs

* Biografia Arxivat 2005-10-26 a Wayback Machine. (anglès)
# Sinagoga d'Estocolm

La Sinagoga d'Estocolm (en suec: Stockholms stora synagoga) es troba en el carrer Wahrendorffsgatan, prop del parc Kungsträdgården, a Norrmalm, Estocolm, i va ser construïda entre 1862 i 1870, segons els dissenys realitzats en 1862 per l'arquitecte Fredrik Wilhelm Scholander. L'edifici ha estat inclòs en el registre suec d'edificis històrics nacionals.

## Referències

* ↑ https://runeberg.org/nfcg/0767.html
# Mambéré-Kadéï

Mambéré-Kadéï (també anomenada Haute-Sangha) és una de les 14 prefectures de la República Centreafricana. Està situada a l'oest del país, junt amb el Camerun. La seva capital és Berbérati. Frontereja amb les prefectures de Nana-Mambéré al nord, Ombella-M'Poko al nord-est, Lobaye a l'est, i Sangha-Mbaéré al sud.
A més de Berbérati, també són importants les ciutats de Gamboula, a la frontera camerunesa, i Carnot, a vores del Riu Mambéré.
Mambéré-Kadéï rep el nom dels dos rius principals que la travessen: el Riu Mambéré (nord) i el Riu Kadéï (oest). També cal destacar els rius Sangha i Lobaye.

## Enllaços externs

* «Mambéré-Kadéï». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Prefectures de la República Centreafricana